|  |  |
| --- | --- |
|   ΕΛΛΗΝΙΚΗ ΔΗΜΟΚΡΑΤΙΑΥΠΟΥΡΓΕΙΟ ΠΑΙΔΕΙΑΣ, ΕΡΕΥΝΑΣ & ΘΡΗΣΚΕΥΜΑΤΩΝΠΕΡΙΦΕΡΕΙΑΚΗ Δ/ΝΣΗ Α/ΘΜΙΑΣ & Β/ΘΜΙΑΣ  ΕΚΠ/ΣΗΣ ΣΤΕΡΕΑΣ ΕΛΛΑΔΑΣΔ/ΝΣΗ Δ/ΘΜΙΑΣ ΕΚΠ/ΣΗΣ ΕΥΡΥΤΑΝΙΑΣΤαχ.Δ/νση : Κτίριο ΟΑΕΔ-Προφήτης ΗλίαςΤ.Κ. : 36100 ΚαρπενήσιΠληροφορίες :Ζαχαρόπουλος Ανδρ.Τηλέφωνο : 22370.80245FAX : 22370.80245e-mail : mail@dide.eyr.sch.gr   | **Καρπενήσι, 30-08-2017** **Αριθ πρωτ. 2170****Προς:** Όλες τις Σχολικές Μονάδες της Δ/νσης Δ.Ε. Ευρυτανίας**Κοινοποίηση**: 1. Περιφερειακή Δ/νση Π.Ε και Δ.Ε. Στερεάς Ελλάδας2. Δ/νσεις Π.Ε & Δ.Ε. όλης της Χώρας |

**Θέμα: «Πρόσκληση εκδήλωσης ενδιαφέροντος για πλήρωση κενών θέσεων Υποδιευθυντών Σχολικών Μονάδων της Διεύθυνσης Δευτεροβάθμιας Εκπαίδευσης Ευρυτανίας».**

**Ο ΔΙΕΥΘΥΝΤΗΣ ΔΕΥΤΕΡΟΒΑΘΜΙΑΣ ΕΚΠΑΙΔΕΥΣΗΣ ΕΥΡΥΤΑΝΙΑΣ**

Έχοντας υπόψη:

1.Τις διατάξεις του κεφαλαίου Γ΄ του Ν. 4327/2015 (ΦΕΚ 50/τ.Α΄/ 14-5-2015) «Επείγοντα μέτρα για την Πρωτοβάθμια, Δευτεροβάθμια και Τριτοβάθμια Εκπαίδευση και άλλες διατάξεις».

2.Την αριθ. Φ.361.22/68/136657/Ε3/14-8-2017 (ΦΕΚ 2908/τ.Β΄/23-8-2017) Υ.Α. του ΥΠΠΕΘ «Καθορισμός της διαδικασίας υποβολής αιτήσεων και επιλογής των υποδιευθυντών σχολικών μονάδων και εργαστηριακών κέντρων, καθώς και των υπευθύνων τομέων Ε.Κ.».

3.Την αριθ. Φ.361.22/70/141867/E3/29-8-2017 εγκύκλιο του ΥΠΠΕΘ «Διευκρινίσεις σχετικά με την επιλογή υποψηφίων Υποδιευθυντών όλων των τύπων Σχολικών Μονάδων Δευτεροβάθμιας Εκπαίδευσης, Εργαστηριακών Κέντρων και Υπεύθυνων Τομέων Ε.Κ.».

**Π Ρ Ο Κ Η Ρ Υ Σ Σ Ο Υ Μ Ε**

 **Τις θέσεις Υποδιευθυντών**

 **(α) στο ΓΕΛ Καρπενησίου και**

**(β) στο 1ο ΕΠΑΛ Καρπενησίου**

και καλούμε τους εκπαιδευτικούς της Δευτεροβάθμιας Εκπαίδευσης Ευρυτανίας που έχουν τα τυπικά προσόντα σύμφωνα με το Ν. 4327/2015 και επιθυμούν να ασκήσουν καθήκοντα υποδιευθυντή, να υποβάλουν σχετική αίτηση υποψηφιότητας για τη σχολική μονάδα όπου ανήκουν οργανικά στον Διευθυντή της εν λόγω σχολικής μονάδας, από την **Παρασκευή 1** **Σεπτεμβρίου 2017** έως και τη **Δευτέρα 4 Σεπτεμβρίου 2017**.

Την **Τρίτη 5 Σεπτεμβρίου 2017** οι Σύλλογοι Διδασκόντων των σχολείων σε συνεδρίασή τους και με βάση τα κριτήρια του άρθρου 20 του Ν. 4327/2015, αφού συγκροτηθούν εφορευτικές επιτροπές, θα προβούν σε μυστική ψηφοφορία και θα συντάξουν αιτιολογημένη απόφαση επιλογής υποδιευθυντή.

Στη συνέχεια οι αποφάσεις των Συλλόγων Διδασκόντων μαζί με τα πρακτικά επιλογής, διαβιβάζονται από τούς Προέδρους των εφορευτικών επιτροπών στο διευρυμένο ΠΥΣΔΕ την Τρίτη **5 Σεπτεμβρίου 2017.**

 **Ο Δ/ντής Δ.Δ.Ε. ΕΥΡΥΤΑΝΙΑΣ**

 **ΛΟΥΚΑΣ ΔΗΜΗΤΡΙΟΥ**